  Виталий Пронин Ипподромысь стадионэз эскерыны вуылӥз парламентлэн Тӧроез Владимир Невоструев.Ижысь ипподромын туэ но радъяськоз Кун Кенешлэн кубокез понна вал вылын ворттылонъя вожвылъяськон - кылем арын со ортчиз нырысьсэ.Та ужрад пыртэмын Россиын туэ ортчоно ӵошатсконъёс пӧлы.Ипподромысь стадионэз эскерыны вуылӥз парламентлэн Тӧроез Владимир Невоструев. Ипподром кытӥ-отӥ тупатъямез кулэ каре. Тӧро кичӧлтонэн потӥз: ӵошатсконэз радъямлэсь азьло ипподромез утялтоно, куд-ог интыоссэ выльдоно. Та понна кыл кутӥсе юнматэмын Гурт удысъя, музъем кусыпъёсъя но инкуазез утёнъя ялан ужась комиссилэн кивалтӥсез Владимир Варламов. Ку радъяськоз ӵошатскон - тодмо ӧвӧл на. Кылем арын сямен ик, туэ но отчы пыриськозы элькунысьтымы но, бускель улосъёсысь но вал вылын ворттылыны яратӥсь пиналъёс. Наталья Седова Туспуктэм: www.myudm.ru Теги: Удмуртиезазинтон  